Þátttakan var minni á Desember mótinu með aðeins 19 skráningum enda var mög stutt á milli nóvember mótsins og desember mótsins á þessu ári . Yfirleitt hafa skráningar verið nálægt 30 á mótunum . Mótaröðin er nýbyrjuð og því gert ráð fyrir því að þátttaka eigi eftir að aukast mikið á næsta ári . Fyrsta mótið var í september 2019 . Halla Sól Þorbjörnsdóttir sýndi gífurlega framför með skorið 556 og tók gullið í U16 sveigboga kvenna 4 stigum hærri í skori en Marín . Íslandsmetið í sveigboga kvenna U16 var í byrjun ársins 2019 534 stig og hafði staðið í 6 ár . Marín og Halla eru því hæst skorandi stelpur á sínum aldri frá upphafi bogfimi á Íslandi . Það verður gaman að sjá hvort að þriðja stelpan á svipuðu getustigi bætist við í sveigboga kvenna , ef það gerist og framför þeirra heldur áfram er mjög björt framtíð fyrir sveigboga kvenna landsliðið í framtíðinni . Kristján Kári Kristjánsson sýndi mikla yfirburði í berboga flokki karla U13 en hann var 250 stigum hærri en næsti strákur . U13 flokkur á mótinu keppir á sömu vegalengd og skífustærð og U16 flokkur . Hann var ekki langt frá Íslandsmetinu en metið er 449 stig , Kristján skoraði 433 stig . Og við gleymdum aftur að taka myndir af mótinu .